प्रयागराज, जागरण संवाददाता। हर सीजन की तरह अबकी भी आइपीएल के पहले मैच से ही करोड़ों रुपये की सट्टेबाजी शुरू है। आइपीएल भले दुबई में चल रहा है, लेकिन सटोरिए प्रयागराज से लेकर प्रतापगढ़ और कौशांबी में भी हर गेंद, रन, विकेट और जीत-हार पर दांव लगा रहे हैं। होटल के कमरों से लेकर किराए के मकान तक में अड्डे हैं जिनकी भनक पुलिस को भी है, लेकिन गिरफ्तारी से ज्यादा जोर अपना हिस्सा लेने पर दिया जा रहा है।
 कोरोना काल की वजह से स्थगित हुए आइपीएल के बाकी मैचों की शुरुआत यूएई में 19 सितंबर से हो चुकी है। खिलाड़ियों से ज्यादा आइपीएल के शुरू होने का इंतजार सट्टा खेलाने वाले (डब्बा) और खेलने वालों को था। सट्टा खेलने वालों ने अपने मोबाइल में क्रिकेट लाइन गुरू ऐप लोड कर रखा है। इस ऐप की खासियत यह है कि जब टीवी की स्क्रीन पर बालर रन अप पर दौड़ता दिखता है, उस समय इस ऐप में उस गेंद पर रन बनने या विकेट गिरने की जानकारी मिल जाती है।
 सट्टा खेलने वाले लोग दो तरह से पैसा लगाते हैं। क्रिकेट लाइन गुरु ऐप पर यह प्रोजेक्ट किया जाता है कि पहली पाली में बैटिंग करने वाली टीम हर पांच ओवर में कितना रन बनाएगी या नहीं बना पाएगी। कुछ लोग प्रोजेक्टेड रन बन जाने पर सट्टा लगाते हैं तो कुछ लोग प्रोजेक्टेड रन नहीं बनने पर। इसके अलावा टीम की जीत को लेकर सट्टा अलग से लगाते हैं। रोज कितना सट्टा लगता होगा, इसका अंदाज इसी से लगाया जा सकता है कि एक-एक व्यक्ति एक दिन में दो से पांच लाख रुपये तक का सट्टा लगाते हैं।
 आइपीएल के मैच में सट्टा लगाने का काम प्रयागराज और प्रतापगढ़ में एक दर्जन से ज्यादा स्थानों पर किया जा रहा है। सट्टेबाज ठिकाना बदलते भी रहते हैं। सट्टा लगाने वाले को लोग कोड में डब्बा बोलते हैं। सब काम मोबाइल पर होता है। सट्टे का हिसाब रोज दिन में 12 बजे तक कर दिया जाता है। अगर सट्टा लगाने वाला जीतता है तो उसे 12 बजे तक पैसा मिल जाता हैऔर अगर वह हारता है तो उसे भी सट्टा खेलाने वाले को दोपहर 12 बजे तक पैसा हर हाल में दे देना पड़ता है। 20 दिन में करोड़ों रुपये का वारा-न्यारा हो चुका है। अभी यह सट्टा का अवैध कारोबार 15 अक्टूबर तक चलना है क्योंकि फाइनल मैच 15 अक्टूबर को ही है।
 
प्रयागराज, जागरण संवाददाता। हर सीजन की तरह अबकी भी आइपीएल के पहले मैच से ही करोड़ों रुपये की सट्टेबाजी शुरू है। आइपीएल भले दुबई में चल रहा है, लेकिन सटोरिए प्रयागराज से लेकर प्रतापगढ़ और कौशांबी में भी हर गेंद, रन, विकेट और जीत-हार पर दांव लगा रहे हैं। होटल के कमरों से लेकर किराए के मकान तक में अड्डे हैं जिनकी भनक पुलिस को भी है, लेकिन गिरफ्तारी से ज्यादा जोर अपना हिस्सा लेने पर दिया जा रहा है। कोरोना काल की वजह से स्थगित हुए आइपीएल के बाकी मैचों की शुरुआत यूएई में उन्नीस सितंबर से हो चुकी है। खिलाड़ियों से ज्यादा आइपीएल के शुरू होने का इंतजार सट्टा खेलाने वाले और खेलने वालों को था। सट्टा खेलने वालों ने अपने मोबाइल में क्रिकेट लाइन गुरू ऐप लोड कर रखा है। इस ऐप की खासियत यह है कि जब टीवी की स्क्रीन पर बालर रन अप पर दौड़ता दिखता है, उस समय इस ऐप में उस गेंद पर रन बनने या विकेट गिरने की जानकारी मिल जाती है। सट्टा खेलने वाले लोग दो तरह से पैसा लगाते हैं। क्रिकेट लाइन गुरु ऐप पर यह प्रोजेक्ट किया जाता है कि पहली पाली में बैटिंग करने वाली टीम हर पांच ओवर में कितना रन बनाएगी या नहीं बना पाएगी। कुछ लोग प्रोजेक्टेड रन बन जाने पर सट्टा लगाते हैं तो कुछ लोग प्रोजेक्टेड रन नहीं बनने पर। इसके अलावा टीम की जीत को लेकर सट्टा अलग से लगाते हैं। रोज कितना सट्टा लगता होगा, इसका अंदाज इसी से लगाया जा सकता है कि एक-एक व्यक्ति एक दिन में दो से पांच लाख रुपये तक का सट्टा लगाते हैं। आइपीएल के मैच में सट्टा लगाने का काम प्रयागराज और प्रतापगढ़ में एक दर्जन से ज्यादा स्थानों पर किया जा रहा है। सट्टेबाज ठिकाना बदलते भी रहते हैं। सट्टा लगाने वाले को लोग कोड में डब्बा बोलते हैं। सब काम मोबाइल पर होता है। सट्टे का हिसाब रोज दिन में बारह बजे तक कर दिया जाता है। अगर सट्टा लगाने वाला जीतता है तो उसे बारह बजे तक पैसा मिल जाता हैऔर अगर वह हारता है तो उसे भी सट्टा खेलाने वाले को दोपहर बारह बजे तक पैसा हर हाल में दे देना पड़ता है। बीस दिन में करोड़ों रुपये का वारा-न्यारा हो चुका है। अभी यह सट्टा का अवैध कारोबार पंद्रह अक्टूबर तक चलना है क्योंकि फाइनल मैच पंद्रह अक्टूबर को ही है।